2005 में अल्ताफ जब श्रीनगर में एक थाने के मुंशी थे तब एसपी सिटी मोहम्मद इरशाद ने एक केस में उनकी काबीलियत पहचानी और उनको एसआईटी में ले आये। उसी समय शहर के एक प्रतिष्ठित व्यवसायी नजीर महाजन की हत्या हो गयी थी, इस हाईप्रोफाइल मर्डर की गुत्थी को मुंशी अल्ताफ ने सुलझा लिया और मामले में महाजन का बेटा गिरफ्तार किया गया। इसी समय अल्ताफ ने एक लैपटॉप लिया, उसका जिक्र करना इस लिए भी जरूरी है की अभी जिस बुरहान वानी के चलते कश्मीर जल रहा है उसकी काबीलियत इंटरनेट के इस्तेमाल में भी थी। लैपटॉप लेने के बाद अल्ताफ ने इंटरनेट का बखूबी इस्तेमाल करना शुरू किया और जल्दी ही वो विभाग में और आतंकियों के बीच भी, अल्ताफ लैपटॉप के नाम से मशहूर हो गए।